title: Регламент за изпълнение (ЕС) 2015/1490 на Комисията от 3 септември 2015 година за разрешаване на употребата на препарат от карвакрол, цинамалдехид и масла смоли, извлечени от растения от род Capsicum, като фуражна добавка за пилета за угояване (притежател на разрешението — Pancosma France S.A.S.) (Текст от значение за ЕИП)

text:
               4.9.2015

               BG

               Официален вестник на Европейския съюз

               L 231/4

         РЕГЛАМЕНТ ЗА ИЗПЪЛНЕНИЕ (ЕС) 2015/1490 НА КОМИСИЯТА
   от 3 септември 2015 година
   за разрешаване на употребата на препарат от карвакрол, цинамалдехид и масла смоли, извлечени от растения от род Capsicum, като фуражна добавка за пилета за угояване (притежател на разрешението — Pancosma France S.A.S.)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

               (2)

               В съответствие с член 7 от Регламент (ЕО) № 1831/2003 беше подадено заявление за разрешаване на употребата на препарат от карвакрол, цинамалдехид и масла смоли, извлечени от растения от род Capsicum. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението е за разрешаване на употребата на препарата от карвакрол, цинамалдехид и масла смоли, извлечени от растения от род Capsicum, като фуражна добавка за пилета за угояване, която да бъде класирана в категорията „зоотехнически добавки“.

               (4)

               В становището си от 27 януари 2015 г. (2) Европейският орган за безопасност на храните („Органът“) заключи, че при предложените условия на употреба препаратът от карвакрол, цинамалдехид и масла смоли, извлечени от растения от род Capsicum, не се отразява неблагоприятно върху здравето на животните и на хората, нито върху околната среда, както и че може да подобри съотношението фураж/наддаване при пилетата за угояване. Органът не счита, че са необходими специални изисквания за наблюдение след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               При оценката на препарата от карвакрол, цинамалдехид и масла смоли, извлечени от растения от род Capsicum, беше установено, че са изпълнени условията за издаване на разрешение, предвидени в член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно предвиденото в приложението към настоящия регламент.

               (6)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението препарат, който спада към категорията „зоотехнически добавки“ и към функционалната група „други зоотехнически добавки“, като добавка при храненето на животните при спазване на условията, определени в същото приложение.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 септември 2015 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ), 2015; 13(2):4011.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешението

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  mg/kg пълноценен фураж със съдържание на влага 12 %

                     Категория: „зоотехнически добавки“. Функционална група: „други зоотехнически добавки“ (подобряване на зоотехническите параметри)

                  4d11

                  Pancosma France S.A.S.

                  Препарат от карвакрол, цинамалдехид и масла смоли, извлечени от растения от рода Capsicum

                     Състав на добавката

                  Препарат от карвакрол, цинамалдехид и масла смоли, извлечени от растения от рода Capsicum, със съдържание на:

                              —

                              карвакрол: 4,6 — 5,3 %

                              —

                              цинамалдехид: 2,6 — 3,2 %

                              —

                              масла смоли, извлечени от растения от рода Capsicum: ≥ 2 % (със съдържание на сбора от капсаицин и дихидрокапсаицин 0,06 % — 0,21 %)

                     Характеристика на активното вещество

                              —

                              карвакрол (1) (чистота ≥ 98 %)
                              C10H14O, номер по CAS: 499-75-2

                              —

                              цинамалдехид (1) (чистота ≥ 98 %)
                              C9H8O, номер по CAS: 104-55-2

                              —

                              масла смоли, извлечени от растения от рода Capsicum, със съдържание на сбор от капсаицин и дихидрокапсаицин минимум 6 — 7 %

                     Метод за анализ
                      (2)

                  За количественото определяне на карвакрол, цинамалдехид, капсаицин и дихидрокапсаицин във фуражната добавка:

                              —

                              газова хроматография с пламъчнойонизационен детектор (GC-FID)

                  Пилета за угояване

                  —

                  —

                  100

                              1.

                              В упътването за употреба на добавката и премикса да се посочат условията на съхранение и устойчивостта при гранулиране.

                              2.

                              Добавката не трябва да се използва с други източници на карвакрол, цинамалдехид, капсаицин и дихидрокапсаицин.

                              3.

                              Мерки за безопасност: носене на средства за дихателна защита, предпазни очила и ръкавици по време на работа.

                              4.

                              Минимална препоръчителна доза: 100 mg/kg пълноценен фураж.

                  24 септември 2025 г.

         (1)  Съвместен експертен комитет на ФАО/СЗО по добавките в храните (JECFA), онлайн издание: Specifications for Flavourings (Спецификации за овкусителите). http://www.fao.org/ag/agn/jecfa-flav/index.html#T

         (2)  Подробна информация за методите за анализ може да бъде намерена на следния адрес на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) № 957/2013 на Комисията от 4 октомври 2013 година за вписване на название в регистъра на защитените наименования за произход и защитените географски указания [Bamberger Hörnla/Bamberger Hörnle/Bamberger Hörnchen (ЗГУ)]

text:
               5.10.2013

               BG

               Официален вестник на Европейския съюз

               L 263/11

         РЕГЛАМЕНТ ЗА ИЗПЪЛНЕНИЕ (ЕС) № 957/2013 НА КОМИСИЯТА
   от 4 октомври 2013 година
   за вписване на название в регистъра на защитените наименования за произход и защитените географски указания [Bamberger Hörnla/Bamberger Hörnle/Bamberger Hörnchen (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по- специално член 52, параграф 2 от него,
   като има предвид, че:

               (1)

               Регламент (ЕС) № 1151/2012 отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 6, параграф 2 от Регламент (ЕО) № 510/2006 заявката за регистрация на названието „Bamberger Hörnla“/„Bamberger Hörnle“/„Bamberger Hörnchen“, подадена от Германия, бе публикувана в Официален вестник на Европейския съюз
                   (3).

               (3)

               Асоциацията „Arche Noah“ със седалище в Schiltern, Австрия, възрази срещу регистрацията на това название. Въпреки това, в съответствие с член 7, параграф 3 от Регламент (ЕО) № 510/2006 Комисията счете посоченото възражение за недопустимо, тъй като е изпратено директно до Комисията и следователно в нарушение на член 7, параграф 2, втора алинея от посочения регламент, която изисква предаването му да се извърши чрез компетентните национални органи.

               (4)

               Следователно названието „Bamberger Hörnla“/„Bamberger Hörnle“/„Bamberger Hörnchen“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 октомври 2013 година.

            За Комисията

            Председател

         José Manuel BARROSO

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ C 283, 19.9.2012 г., стр. 18.

      ПРИЛОЖЕНИЕ
      Земеделски продукти, изброени в приложение I към Договора, предназначени за консумация от човека:

         Клас 1.6.   Плодове, зеленчуци и зърнени култури, пресни или преработени

      ГЕРМАНИЯ
      Bamberger Hörnla/Bamberger Hörnle/Bamberger Hörnchen (ЗГУ)


title: Регламент за изпълнение (ЕС) № 50/2014 на Комисията от 20 януари 2014 година за изменение на Регламент за изпълнение (ЕС) № 170/2013 за определяне на преходни мерки в сектора на захарта поради присъединяването на Хърватия

text:
               21.1.2014

               BG

               Официален вестник на Европейския съюз

               L 16/11

      РЕГЛАМЕНТ ЗА ИЗПЪЛНЕНИЕ (ЕС) № 50/2014 НА КОМИСИЯТА

   от 20 януари 2014 година
   за изменение на Регламент за изпълнение (ЕС) № 170/2013 за определяне на преходни мерки в сектора на захарта поради присъединяването на Хърватия
   ЕВРОПЕЙСКАТА КОМИСИЯ,
   като взе предвид Договора за присъединяването на Хърватия,
   като взе предвид Акта за присъединяване на Хърватия, и по-специално членове 41 и 16 от него във връзка с приложение IV, раздел 3, буква а), точка 4 към него,
   като има предвид, че:

               (1)

               С Регламент за изпълнение (ЕС) № 170/2013 на Комисията (1) се определят преходни мерки в сектора на захарта поради присъединяването на Хърватия към Съюза. В глава II, раздел 2 от посочения регламент се уреждат определянето и изтеглянето на излишните количества захар, налични в Хърватия към датата на присъединяването ѝ. По-специално се установяват срокове за определянето на излишните количества захар, за изтеглянето им и за представянето на доказателства от установените оператори в Хърватия за тяхното изтегляне. Определят се също така референтни периоди, които да се използват за изчисляване на вноските на Хърватия, ако излишните количества не бъдат изтеглени.

               (2)

               С оглед на времето, необходимо за задълбочен анализ на предоставената от Хърватия информация и за провеждането на обсъждания с посочената държава членка, както и за да се гарантира правилното прилагане на глава II, раздел 2 от Регламент за изпълнение (ЕС) № 170/2013, е необходимо да се удължат предвидените в посочения регламент за изпълнение срокове, свързани с определянето на излишните количества захар.

               (3)

               Поради това Регламент за изпълнение (ЕС) № 170/2013 следва да бъде съответно изменен.

               (4)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Регламент за изпълнение (ЕС) № 170/2013 се изменя, както следва:

               1)

               В член 7, параграф 1 датата „31 януари 2014 г.“ се заменя с датата „30 септември 2014 г.“.

               2)

               В член 9, параграф 1 датата „31 октомври 2014 г.“ се заменя с датата „30 юни 2015 г.“.

               3)

               Член 10 се изменя, както следва:

                           a)

                           датата „31 октомври 2014 г.“ се заменя с датата „30 юни 2015 г.“;

                           б)

                           датата „30 юни 2015 г.“ се заменя с датата „29 февруари 2016 г.“

               4)

               Член 11 се изменя, както следва:

                           а)

                           в параграф 1 датата „31 януари 2015 г.“ се заменя с датата „30 септември 2015 г.“;

                           б)

                           в параграф 2, четвърта алинея датата „31 октомври 2014 г.“ се заменя с датата „30 юни 2015 г.“.

               5)

               Член 12 се изменя, както следва:

                           a)

                           в параграф 1 датата „28 февруари 2015 г.“ се заменя с датата „31 октомври 2015 г.“;

                           б)

                           параграф 2 се изменя, както следва:

                                       i)

                                       в първа алинея датата „31 октомври 2014 г.“ се заменя с датата „30 юни 2015 г.“;

                                       ii)

                                       във втора алинея датата „30 юни 2015 г.“ се заменя с датата „29 февруари 2016 г.“;

                                       iii)

                                       в трета алинея датата „30 април 2015 г.“ се заменя с датата „31 декември 2015 г.“.

         Член 2
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 януари 2014 година.

            За Комисията

            Председател

         José Manuel BARROSO

      (1)  Регламент за изпълнение (ЕС) № 170/2013 на Комисията от 25 февруари 2013 г. за определяне на преходни мерки в сектора на захарта поради присъединяването на Хърватия (ОВ L 55, 27.2.2013 г., стр. 1).


title: Регламент за изпълнение (ЕС) № 76/2012 на Комисията от 30 януари 2012 година за вписване на название в регистъра на защитените наименования за произход и защитените географски указания [Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (ЗГУ)]

text:
               31.1.2012

               BG

               Официален вестник на Европейския съюз

               L 27/5

         РЕГЛАМЕНТ ЗА ИЗПЪЛНЕНИЕ (ЕС) № 76/2012 НА КОМИСИЯТА
   от 30 януари 2012 година
   за вписване на название в регистъра на защитените наименования за произход и защитените географски указания [Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Holsteiner Katenschinken / Holsteiner Schinken/ Holsteiner Katenrauchschinken/ Holsteiner Knochenschinken“, подадена от Германия, бе публикувана в Официален вестник на Европейския съюз. (2)

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, посоченото название следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 януари 2012 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ C 109, 8.4.2011 г., стр. 6.

      ПРИЛОЖЕНИЕ
      Земеделски продукти, предназначени за консумация от човека, посочени в приложение I към Договора:

         Клас 1.2.   Месни продукти (варени, осолени, пушени и др.)

      ГЕРМАНИЯ
      Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (ЗГУ)


title: Регламент за изпълнение (ЕС) № 622/2011 на Комисията от 24 юни 2011 година за определяне на фиксирани стойности при внос за определяне на входната цена на някои плодове и зеленчуци

text:
               25.6.2011

               BG

               Официален вестник на Европейския съюз

               L 166/20

         РЕГЛАМЕНТ ЗА ИЗПЪЛНЕНИЕ (ЕС) № 622/2011 НА КОМИСИЯТА
   от 24 юни 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 25 юни 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 юни 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  AR

                  23,1

                  MK

                  54,8

                  TR

                  73,2

                  ZZ

                  50,4

                  0707 00 05

                  TR

                  83,7

                  ZZ

                  83,7

                  0709 90 70

                  TR

                  97,5

                  ZZ

                  97,5

                  0805 50 10

                  AR

                  62,3

                  BR

                  40,6

                  TR

                  65,0

                  UY

                  65,6

                  ZA

                  110,3

                  ZZ

                  68,8

                  0808 10 80

                  AR

                  132,6

                  BR

                  78,0

                  CA

                  105,9

                  CL

                  99,5

                  CN

                  118,6

                  NZ

                  109,7

                  US

                  166,4

                  UY

                  91,7

                  ZA

                  92,9

                  ZZ

                  110,6

                  0809 10 00

                  AR

                  89,7

                  TR

                  241,9

                  ZZ

                  165,8

                  0809 20 95

                  TR

                  327,3

                  XS

                  382,4

                  ZZ

                  354,9

                  0809 30

                  EC

                  116,4

                  TR

                  179,1

                  ZZ

                  147,8

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) № 235/2013 на Комисията от 15 март 2013 година за определяне на стандартните стойности за изчисляване на финансовата компенсация и на аванса върху нея по отношение на рибни продукти, изтеглени от пазара през риболовната 2013 година

text:
               16.3.2013

               BG

               Официален вестник на Европейския съюз

               L 74/17

         РЕГЛАМЕНТ ЗА ИЗПЪЛНЕНИЕ (ЕС) № 235/2013 НА КОМИСИЯТА
   от 15 март 2013 година
   за определяне на стандартните стойности за изчисляване на финансовата компенсация и на аванса върху нея по отношение на рибни продукти, изтеглени от пазара през риболовната 2013 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури (1), и по-специално член 21, параграфи 5 и 8 от него,
   като има предвид, че:

               (1)

               В Регламент (ЕО) № 104/2000 се предвижда изплащането на финансова компенсация на организациите на производители, които изтеглят при определени условия продуктите, изброени в части А и Б от приложение I към посочения регламент. Размерът на такава финансова компенсация следва да бъде намален със стандартни стойности в случай на продукти, предназначени за цели, различни от консумация от човека.

               (2)

               Регламент (ЕО) № 2493/2001 на Комисията от 19 декември 2001 г. за пласиране на някои рибни продукти, които са изтеглени от пазара (2) посочва начини на пласиране на продукти, изтеглени от пазара. Стойността на тези продукти следва да се определя със стандартно равнище за всеки от тези начини на пласиране, като се вземат предвид средните приходи, които могат да бъдат получени от подобно пласиране в различните държави членки.

               (3)

               Съгласно член 7 от Регламент (ЕО) № 2509/2000 на Комисията от 15 ноември 2000 г. за установяване на подробни правила за прилагане на Регламент (ЕО) № 104/2000 на Съвета по отношение отпускането на финансова компенсация за изтегляне от пазара на някои рибни продукти (3) специални правила предвиждат, че когато дадена организация на производители или някой от нейните членове пуска продуктите си за продажба в държава членка, различна от тази, в която е признат, органът, отговарящ за отпускането на финансовата компенсация, трябва да бъде информиран. Този орган е на държавата членка, в която е призната организацията на производителите. Поради това приспаднатата стандартна стойност е стойността, прилагана в тази държава членка.

               (4)

               Същият метод на изчисление следва да се прилага за авансите върху финансовата компенсация съгласно член 6 от Регламент (ЕО) № 2509/2000.

               (5)

               С цел да не се възпрепятства функционирането на интервенционната система през 2013 г. настоящият регламент следва да се прилага със задна дата, считано от 1 януари 2013 г.

               (6)

               Мерките, предвидени в настоящия регламент, са в съответствие със становището на комитета, създаден съгласно Регламент (ЕО) № 104/2000,

         ПРИЕ НАСТОЯЩИЯ РЕГЛАМЕНТ:
   Член 1
   За риболовната 2013 година стандартните стойности за изчисляване на финансовата компенсация и свързаните аванси за рибни продукти, изтеглени от пазара от организации на производители и предназначени за цели, различни от консумация от човека, както е посочено в член 21, параграф 5 от Регламент (ЕО) № 104/2000, са определени в приложението към настоящия регламент.
   Член 2
   Стандартната стойност, която се приспада от финансовата компенсация и свързаните аванси, е тази, прилагана в държавата членка, в която е призната организацията на производителите.
   Член 3
   Настоящият регламент влиза в сила в деня след публикуването му в Официален вестник на Европейския съюз.

   Той се прилага от 1 януари 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 март 2013 година.

            За Комисията

            Председател

         José Manuel BARROSO

      (1)  ОВ L 17, 21.1.2000 г., стр. 22.

      (2)  ОВ L 337, 20.12.2001 г., стр. 20.

      (3)  ОВ L 289, 16.11.2000 г., стр. 11.

      ПРИЛОЖЕНИЕ

         Стандартни стойности

                  Употреба на изтеглените от пазара продукти

                  EUR/тон

            1.   Употреба след преработване в брашно (храна за животни):

                              а)

                              херинга от вида Clupea harengus и скумрия от видовете Scomber scombrus и Scomber japonicus:

                              —

                              Дания и Швеция

                  50

                              —

                              Обединеното кралство

                  50

                              —

                              други държави членки

                  15

                              —

                              Франция

                  2

                              б)

                              скариди от видовете Crangon crangon и дълбоководни едри скариди (Pandalus borealis):

                              —

                              Дания и Швеция

                  0

                              —

                              други държави членки

                  10

                              в)

                              други продукти:

                              —

                              Дания

                  40

                              —

                              Швеция, Португалия и Ирландия

                  15

                              —

                              Обединеното кралство

                  15

                              —

                              други държави членки

                  1

            2.   Употреба в прясно или консервирано състояние (храна за животни):

                              а)

                              сардини от вида Sardina pilchardus и аншоа (Engraulis spp.):

                              —

                              всички държави членки

                  5

                              б)

                              други продукти:

                              —

                              Швеция

                  0

                              —

                              Франция

                  20

                              —

                              други държави членки

                  30

            3.   Употреба за стръв:

                              —

                              Франция

                  55

                              —

                              други държави членки

                  15

                              4.

                              Употреба за цели, различни от храна за животни

                  0


title: Регламент за изпълнение (ЕС) 2016/116 на Комисията от 28 януари 2016 година за установяване на стандартни стойности при внос с цел определяне на входната цена на някои плодове и зеленчуци

text:
               29.1.2016

               BG

               Официален вестник на Европейския съюз

               L 23/57

         РЕГЛАМЕНТ ЗА ИЗПЪЛНЕНИЕ (ЕС) 2016/116 НА КОМИСИЯТА
   от 28 януари 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 януари 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  236,2

                  MA

                  82,1

                  TN

                  116,3

                  TR

                  87,7

                  ZZ

                  130,6

                  0707 00 05

                  MA

                  86,8

                  TR

                  158,2

                  ZZ

                  122,5

                  0709 93 10

                  MA

                  49,1

                  TR

                  161,3

                  ZZ

                  105,2

                  0805 10 20

                  EG

                  50,3

                  MA

                  61,6

                  TN

                  54,4

                  TR

                  60,6

                  ZZ

                  56,7

                  0805 20 10

                  IL

                  147,6

                  MA

                  82,6

                  ZZ

                  115,1

                  0805 20 30, 0805 20 50, 0805 20 70, 0805 20 90

                  IL

                  121,6

                  JM

                  154,6

                  MA

                  86,4

                  TR

                  94,9

                  ZZ

                  114,4

                  0805 50 10

                  TR

                  92,8

                  ZZ

                  92,8

                  0808 10 80

                  CL

                  88,0

                  US

                  160,6

                  ZZ

                  124,3

                  0808 30 90

                  CN

                  57,3

                  TR

                  200,0

                  ZA

                  84,4

                  ZZ

                  113,9

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 240/2011 на Комисията от 11 март 2011 година за вписване на название в Регистъра на защитените наименования за произход и защитените географски указания [Fagioli Bianchi di Rotonda (ЗНП)]

text:
               12.3.2011

               BG

               Официален вестник на Европейския съюз

               L 66/13

         РЕГЛАМЕНТ ЗА ИЗПЪЛНЕНИЕ (ЕС) № 240/2011 НА КОМИСИЯТА
   от 11 март 2011 година
   за вписване на название в Регистъра на защитените наименования за произход и защитените географски указания [Fagioli Bianchi di Rotonda (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 година относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Fagioli Bianchi di Rotonda“, подадена от Италия, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 март 2011 година.

            За Комисията, от името на председателя,
         Dacian CIOLOŞ

            Член на Комисията

      (1)  ОВ L 93, 31.3.2006 г., стp. 12.

      (2)  ОВ C 169, 29.6.2010 г., стp. 12.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.6:   Плодове, зеленчуци и житни растения, пресни или преработени

      ИТАЛИЯ
      Fagioli Bianchi di Rotonda (ЗНП)


title: Регламент за изпълнение (ЕС) 2015/1394 на Комисията от 13 август 2015 година за изменение на Регламент за изпълнение (ЕС) № 470/2014, изменен с Регламент за изпълнение (ЕС) 2015/588, за налагане на окончателно антидъмпингово мито и окончателно събиране на временното мито, наложено върху вноса на слънцезащитно стъкло с произход от Китайската народна република, в резултат на подновено разследване относно изчерпването на ефекта от мерките в съответствие с член 12 от Регламент (ЕО) № 1225/2009 на Съвета

text:
               14.8.2015

               BG

               Официален вестник на Европейския съюз

               L 215/42

         РЕГЛАМЕНТ ЗА ИЗПЪЛНЕНИЕ (ЕС) 2015/1394 НА КОМИСИЯТА
   от 13 август 2015 година
   за изменение на Регламент за изпълнение (ЕС) № 470/2014, изменен с Регламент за изпълнение (ЕС) 2015/588, за налагане на окончателно антидъмпингово мито и окончателно събиране на временното мито, наложено върху вноса на слънцезащитно стъкло с произход от Китайската народна република, в резултат на подновено разследване относно изчерпването на ефекта от мерките в съответствие с член 12 от Регламент (ЕО) № 1225/2009 на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“), и по-специално член 12, параграф 3 от него,
   като има предвид, че:
   A.   ПРОЦЕДУРА

   1.   Първоначални мерки

               (1)

               Мерките, които понастоящем са в сила („първоначалните мерки“), са окончателни антидъмпингови мита, наложени с Регламент за изпълнение (ЕС) № 470/2014 на Комисията (2), със ставки, вариращи от 0,4 % до 36,1 %. Член 1, параграф 2 от този регламент бе изменен с Регламент за изпълнение (ЕС) 2015/588 на Комисията (3). Комисията също така наложи изравнителни мита със ставки, вариращи от 3,2 % до 17,1 %, с Регламент за изпълнение (ЕС) № 471/2014 на Комисията (4).

         2.   Искане за подновяване на разследването относно изчерпването на ефекта от мерките

               (2)

               На 12 ноември 2014 г. въз основа на член 12 от основния регламент бе подадено искане за подновяване на разследването относно изчерпването на ефекта от мерките. Искането бе подадено от сдружението EU ProSun Glass („заявителя“) от името на производители, които представляват над 25 % от общото производство на слънцезащитно стъкло в Съюза.

               (3)

               Заявителят предостави достатъчно информация, показваща, че след първоначалния период на разследване и преди и след налагането на първоначалните мерки експортните цени са се понижили. Според него това е довело до увеличаване на дъмпинговия марж, което е възпрепятствало очаквания коригиращ ефект на първоначалните мерки. Заявителят също така представи достатъчно доказателства за това, че вносът на слънцезащитно стъкло в Съюза е продължил да бъде осъществяван в значителни обеми.

               (4)

               На 19 декември 2014 г. Комисията оповести с известие, публикувано в Официален вестник на Европейския съюз, образуването на основание член 12 от основния регламент на подновено разследване относно изчерпването на ефекта от антидъмпинговите мерки, приложими спрямо вноса на слънцезащитно стъкло с произход от Китайската народна република (КНР) (5).

         3.   Страни, засегнати от подновеното разследване

               (5)

               В известието за подновяване на разследването Комисията прикани заинтересованите страни да се свържат с нея, за да вземат участие в разследването. Освен това Комисията изрично информира заявителя, други известни производители от Съюза, известните производители износители в КНР, вносителите, търговците, ползвателите, доставчиците и властите на КНР за започването на разследването и ги прикани да вземат участие.

               (6)

               Заинтересованите страни имаха възможността да изразят становището си относно подновяването на разследването и да поискат да бъдат изслушани от Комисията и/или от служителя по изслушванията при търговските процедури. След оповестяването една от заинтересованите страни поиска изслушване от Комисията и получи възможност да изложи становището си на 23 юни 2015 г.

         4.   Изготвяне на извадка от производители износители в КНР

               (7)

               В известието за подновяване на разследването Комисията посочи, че може да изготви извадка от заинтересованите страни в съответствие с член 17 от основния регламент.

               (8)

               За да реши дали е необходимо изготвянето на извадка и ако е необходимо — да направи подбор на такава, Комисията поиска от всички производители износители в КНР да предоставят информацията, посочена в известието за подновяване на разследването. Освен това Комисията се обърна към мисията на Китайската народна република в Европейския съюз с молба да посочи и/или да се свърже с други евентуални производители износители, които е възможно да проявят интерес към участие в разследването.

               (9)

               Петима китайски производители износители или групи от производители износители, представляващи около 70 % от общия китайски износ за Съюза по време на текущото разследване, предоставиха поисканата информация и се съгласиха да бъдат включени в извадката. В съответствие с член 17, параграф 1 от основния регламент Комисията подбра извадка от две групи дружества въз основа на най-големия представителен обем на износа за Съюза, за който е разумно да се очаква, че може да бъде разследван в рамките на наличното време. Двeте избрани групи дружества представляват повече от 60 % от общия обем на износа на КНР за Съюза и 94 % от износа на дружествата, които оказаха съдействие по време на настоящото разследване.

               (10)

               В съответствие с член 17, параграф 2 от основния регламент бяха проведени консултации с всички известни производители износители, които са засегнати, и с компетентните органи на засегнатата държава относно подбора на извадката. Не бяха получени коментари. Поради това Комисията реши да запази предложената извадка, включваща двете групи дружества, като всички заинтересовани страни бяха съответно информирани за окончателно подбраната извадка.

               (11)

               Така извадката от производители износители на слънцезащитно стъкло се състои от:

                           —

                           Flat Solar Glass Group Co., Ltd („Flat Glass Group“)

                           —

                           Xinyi PV Products (Anhui) Holdings („Xinyi Group“).

         5.   Отговори на въпросника

               (12)

               Комисията изпрати въпросници на двете включени в извадката китайски групи от производители износители и на несвързаните вносители, както и на всички ползватели, които заявиха интереса си в сроковете, посочени в известието за подновяване на разследването.

               (13)

               Отговори на въпросника бяха получени от двама производители износители от Китай и трима несвързани вносители/потребители от Съюза.

         6.   Проверки на място

               (14)

               Комисията издири и провери цялата информация, която счете за необходима за целите на подновеното разследване. Бяха извършени проверки на място в съответствие с член 16 от основния регламент в помещенията на следните дружества:

                           —

                           Flat Glass Group, Jiaxing, Zhejiang, КНР

                           —

                           Xinyi Group, Wuhu, Anhui, КНР

         7.   Оповестяване

               (15)

               На всички заинтересовани страни беше изпратен документ за оповестяването, съдържащ съществените факти и съображения, въз основа на които Комисията предлага изменение на окончателното антидъмпингово мито върху слънцезащитно стъкло с произход от Китайската народна република. Всички страни бяха информирани за крайния срок, в който могат да представят своите коментари по отношение на оповестената информация.

               (16)

               Представените от заинтересованите страни коментари бяха разгледани и взети под внимание по целесъобразност.

         8.   Разследван период

               (17)

               Периодът на подновеното разследване относно изчерпването на ефекта от мерките (ППРИЕМ) продължи от 1 декември 2013 г. до 30 ноември 2014 г. Експортните цени през ППРИЕМ бяха сравнени с тези през първоначалния период на разследването, довело до налагането на първоначалните мерки, което обхвана периода от 1 януари 2012 г. до 31 декември 2012 г. (ППР).

         Б.   РАЗГЛЕЖДАН ПРОДУКТ И СХОДЕН ПРОДУКТ

               (18)

               Продуктът, предмет на настоящото разследване, е същият като този, предмет на първоначалното разследване, и се определя като слънцезащитно стъкло, състоящо се от закалено плоско калциево-натриево силикатно стъкло, със съдържание на желязо, по-малко от 300 ppm, коефициент на пропускане за слънчева светлина над 88 % (измерено по AM1, 5 300 — 2 500 nm), устойчивост на нагряване до 250 °C (измерено по EN 12150), устойчивост на температурни амплитуди от Δ 150 K (измерено по EN 12150) и механична якост от 90 N/mm2 или повече (измерено по EN 1288-3), с произход от КНР („разглеждания продукт“), класирано понастоящем в код по КН ex 7007 19 80.

               (19)

               Разследването показа, че разглежданият продукт, продуктът, произвеждан и продаван на вътрешния пазар в КНР, продуктът, произвеждан и продаван на вътрешния пазар в Турция, която бе използвана като държава аналог в първоначалното разследване, и продуктът, произвеждан и продаван в Съюза от промишлеността на Съюза, имат едни и същи основни физически, химически и технически характеристики, както и едни и същи основни приложения. Затова те се считат за сходни продукти по смисъла на член 1, параграф 4 от основния регламент.

         В.   КОНСТАТАЦИИ

               (20)

               Като цяло подновеното разследване относно изчерпването на ефекта от мерките по член 12 от основния регламент има за цел да установи дали експортните цени са се понижили и дали е имало недостатъчно колебание на цените на препродаване или на последващите продажни цени в Съюза на слънцезащитно стъкло с произход от КНР след налагането на първоначалните мерки. В случаите, когато се установи, че е настъпило изчерпване на мерките, следва да се изчисли нов дъмпингов марж.

         1.   Понижение на експортните цени

               (21)

               През ППРИЕМ износът на разглеждания продукт е бил осъществяван пряко за несвързани клиенти в ЕС.

               (22)

               Комисията сравни за двете включени в извадката групи цените на видовете продукти, продавани през ППРИЕМ, с тези на същите видове продукти, продавани през ППР, и изчисли среднопретегленото равнище на изчерпване за двете групи.

               (23)

               По време на първоначалното разследване включените в извадката дружества са изнасяли предимно слънцезащитно стъкло без покритие заедно с малки количества слънцезащитно стъкло с покритие. По време на първоначалното разследване продажните цени на слънцезащитно стъкло с покритие са били по-високи средно с около 20 % в сравнение с тези на слънцезащитно стъкло без покритие. Въпреки това оттогава промишлеността за производство на слънчеви панели в световен мащаб е в процес на преминаване от използване на стъкло без покритие към такова с покритие, тъй като последното е по-ефективен продукт. В днешно време стъклото с покритие се е превърнало в стандарт, а слънцезащитното стъкло без покритие се използва главно за инсталации в среда с неблагоприятни и сурови метеорологични условия. Това развитие е отразено също така в свързаната с износа политика на производителите износители, включени в извадката, чийто износ се е променил диаметрално от слънцезащитно стъкло без покритие към такова с покритие.

               (24)

               Сравнението на експортните цени през ППР и през ППРИЕМ показва, че за Flat Group експортните цени са се понижили средно със 17,6 %, а за Xinyi Group — с 30,4 % за разглеждания продукт, изнасян по време на ППРИЕМ. Следователно може да бъде установено изчерпване и за двете групи дружества.

               (25)

               В съответствие с член 12, параграф 2 от основния регламент на вносителите, ползвателите и износителите бе предоставена възможност да представят доказателства, които да обосноват понижението на експортните цени и липсата на колебание на цените на препродаване в Съюза след въвеждането на мерките с причини, различни от изчерпването на ефекта на антидъмпинговото мито.

               (26)

               Един производител износител заяви — и изложи отново същите твърдения след оповестяването — че понижението на експортните цени не се дължи на изчерпването на ефекта от мерките, а на ефективните методи на производство, икономиите от мащаба и по-конкурентната среда за разглеждания продукт. В резултат на това производствените разходи, както и експортните цени са се понижили.

               (27)

               Комисията отхвърли това твърдение. Това твърдение се отнася до производствените разходи и може да се вземе под внимание само в контекста на подновено разследване на нормалната стойност. Съгласно член 12, параграф 5 от основния регламент обаче предполагаеми промени на нормалната стойност се вземат под внимание само ако на Комисията е предоставена пълна информация за преразгледаните нормални стойности. В случая това условие не бе изпълнено, тъй като нито една от включените в извадката групи дружества не е поискала преразглеждане на нормалните стойности, както е предвидено в член 12, параграф 5 от основния регламент и както е посочено в точка 5.1.1, буква а) от известието за подновяване на разследването. Поради това производствените разходи през ППРИЕМ не бяха проверени и обхватът на разследването остава ограничен до разглеждането на експортните цени. Всяко твърдение относно предполагаемите промени на производствените разходи и/или нормалната стойност може да бъде разгледано само при междинно преразглеждане в съответствие с член 11, параграф 3 от основния регламент.

               (28)

               След оповестяването един производител износител заяви, че експортните му цени не са се понижили или поне не в същата степен като експортните цени на включените в извадката дружества. Той също така изтъкна, че очевидното понижение на експортните цени на двамата включени в извадката китайски износители и преизчисляването на техните дъмпингов марж и марж на вредата не може да бъде основание за преоценка на неговото ново индивидуално антидъмпингово мито. Поради това той поиска индивидуално разследване съгласно член 12, параграф 2 и член 17, параграф 3 от основния регламент.

               (29)

               Комисията отхвърли това твърдение. Този производител износител не оказа съдействие при разследването и не предостави необходимата информация в рамките на сроковете, предвидени в известието за започване. В съответствие с член 12, параграф 4 от основния регламент подновеното разследване се провежда експедитивно и по правило приключва в рамките на шест месеца след датата на започване на подновеното разследване. При всички случаи такива подновени разследвания приключват в рамките на девет месеца след започване на подновеното разследване. Индивидуалното разглеждане, което беше поискано едва на по-късен етап на процедурата след оповестяването, би попречило на своевременното приключване на разследването.

               (30)

               Един вносител/ползвател се противопостави на налагането на допълнителни мерки с твърдението, че промишлеността на ЕС за производство на слънцезащитно стъкло не може да осигури достатъчно предлагане на особено висококачествено слънцезащитно стъкло, за да се отговори на нуждите на промишлеността на ЕС за производство на соларни модули. Той също така заяви, че допълнителните антидъмпингови мерки биха довели до изместване на производството на соларни модули извън ЕС.

               (31)

               Комисията отхвърли и двете твърдения. На първо място, тези твърдения биха попаднали в обхвата на проверката на интереса на Съюза, който не се анализира при подновяване на разследването относно изчерпването на ефекта от мерките. На второ място, според предоставения от ползвателя отговор на въпросника той е бил в състояние да осигурява 100 % от доставките си на слънцезащитно стъкло през ППРИЕМ от производители на слънцезащитно стъкло от ЕС и трети държави. Следователно това твърдение не е подкрепено с достатъчно доказателства. Същото се отнася и за твърдението, че налагането на допълнителни мерки ще принуди производителите на соларни модули в ЕС да изнесат производството си извън ЕС. Този сценарий изглежда малко вероятен. Както бе установено по време на първоначалното разследване, делът на слънцезащитното стъкло в производствените разходи на соларните модули е ограничен, а именно 6—8 %. Поради това засилването на мерките ще има само ограничено въздействие върху общите разходи за производството на соларни модули — от порядъка на 2—3 %.

         2.   Дъмпинг

               (32)

               След като бе установено изчерпване на ефекта от мерките и за двете групи дружества, дъмпинговите маржове бяха преизчислени.

         2.1.   Експортни цени

               (33)

               Всички продажби на производителите износители, включени в извадката, са били осъществени за несвързани клиенти в Съюза. Ето защо, експортните цени бяха основани на цените, действително платени или платими за разглеждания продукт в съответствие с член 2, параграф 8 от основния регламент.

         2.2.   Сравнение

               (34)

               Комисията сравни нормалната стойност, определена в първоначалното разследване, и експортната цена на базата на цената франко завода. Дъмпинговите маржове бяха определени чрез сравнение на цените франко завода на всеки от включените в извадката износители с продажните цени на вътрешния пазар на производителя от държавата аналог или с конструираната нормална стойност, в зависимост от случая.

               (35)

               За да се гарантира обективно сравнение между нормалната стойност и експортната цена, под формата на корекции бяха надлежно отчетени разликите, които засягат цените и тяхната сравнимост, в съответствие с член 2, параграф 10 от основния регламент.

               (36)

               Въз основа на това бяха направени корекции за разходите за транспорт, навло и застраховки, обработка, товарене и допълнителни разходи, износни мита и комисиони във всички случаи, в които беше установено, че се отразяват върху сравнимостта на цените.

         2.3.   Дъмпингов марж

               (37)

               В съответствие с член 2, параграфи 11 и 12 от основния регламент дъмпинговите маржове за включените в извадката производители износители бяха определени въз основа на сравнение между определената в Турция среднопретеглена конструирана нормална стойност за всеки вид на сходния продукт през ППР и среднопретеглената експортна цена на съответния вид на разглеждания продукт за всяко дружество през ППРИЕМ, изразено като процент от цената CIF на границата на Съюза без платено мито.

               (38)

               В резултат на това за Xinyi Group дъмпинговият марж бе увеличен от 83,1 % през ППР на 122,2 % през ППРИЕМ, а за Flat Group — от 90,1 % на 122,4 %.

         3.   Равнище на отстраняване на вредата

               (39)

               В съответствие с правилото за по-малкото мито по член 9, параграф 4 от основния регламент и поради това, че първоначалните мерки се основават на равнището на отстраняване на вредата, маржовете на вредата бяха преизчислени.

               (40)

               Равнището на отстраняване на вредата бе определено въз основа на сравнение на среднопретеглената цена на вноса на включените в извадката оказали съдействие производители износители през ППРИЕМ и среднопретеглената непричиняваща вреда цена на сходния продукт, продаван от включените в извадката производители от Съюза на пазара на Съюза през ППР. После всяка разлика, произтичаща от това сравнение, бе изразена като процент от среднопретеглената стойност на вноса на база CIF.

               (41)

               След оповестяването един производител износител се усъмни в точността на метода, използван от Комисията. В подкрепа на своето твърдение той заяви, че дори ако експортните цени бяха останали на същото ниво през ППРИЕМ спрямо цените през ППР, равнището на отстраняване на вредата би се увеличило.

               (42)

               Комисията отхвърли това твърдение. Производителят износител потвърди, че експортните му цени са се понижили през ППРИЕМ. Поради това бе възможно да се установи изчерпване на ефекта от мерките, в резултат на което дъмпинговите маржове и маржовете на вредата трябваше да бъдат преизчислени.

               (43)

               Въз основа на това маржът на вредата за Xinyi Groupсе бе увеличен от 39,3 % на 107,00 %, а за Flat Group — от 42,1 % на 112,5 %.

         Г.   ЗАКЛЮЧЕНИЕ

               (44)

               Въз основа на горепосочените факти и констатации Комисията установи изчерпване на ефекта от действащите антидъмпингови мерки по отношение на включените в извадката производители износители. Поради това антидъмпинговите мерки, наложени върху вноса на слънцезащитно стъкло с произход от КНР, следва да бъдат изменени в съответствие с член 12, параграф 3 от основния регламент.

      Ново ниво на мерките

               (45)

               В съответствие с правилото за по-малкото мито по член 9, параграф 4 от основния регламент Комисията най-напред направи сравнение между маржовете на вредата и дъмпинговите маржове. Размерът на митата следва да бъде определен на равнището на маржовете на вредата. Въпреки това, в съответствие с последното изречение на член 12, параграф 3 от основния регламент, размерът на новото антидъмпингово мито, което ще бъде наложено, не трябва да надвишава двойния размер на първоначално наложеното мито.

               (46)

               Тъй като антисубсидийното разследване остава незасегнато от настоящото разследване, за да се определи новото антидъмпингово мито, трябва да се приспадне изравнителното мито.

               (47)

               Следователно за Flat Group новото антидъмпингово мито е 71,4 % (т.е. двукратният размер на приложимия понастоящем марж на вредата от 42,1 % минус изравнителното мито от 12,8 %), а за Xinyi Group — 75,4 % (т.е. двукратният размер на приложимия понастоящем марж на вредата от 39,3 % минус изравнителното мито от 3,2 %).

               (48)

               Като се има предвид високата степен на съдействие на китайските производители износители, митото за „всички други дружества“ бе определено на равнището на най-високото мито, което ще бъде наложено на дружествата, включени в извадката или оказали съдействие при разследването. Митото за „всички други дружества“ ще се прилага по отношение на дружествата, които не са оказали съдействие при разследването, с изключение на дружествата, които са оказали съдействие в хода на първоначалното разследване и по отношение на които се прилагат индивидуални митнически ставки. Ставката на тяхното ново антидъмпингово мито се определя на равнището на двукратния размер на приложимия понастоящем спрямо тях марж на вредата, от който е приспаднато приложимото изравнително мито.

               (49)

               За оказалите съдействие дружества, които не са включени в извадката и са посочени в таблицата по-долу, дъмпинговите маржове и маржовете на вредата бяха изчислени като среднопретеглената стойност за включените в извадката дружества. За целите на определяне на новото антидъмпингово мито за горна граница беше определен двукратният размер на приложимия понастоящем марж на вредата, от който бе приспаднато приложимото изравнително мито.

               (50)

               Един неоказал съдействие в настоящото разследване производител износител, който е оказал съдействие в първоначалното разследване, изтъкна, че не е налице достатъчно правно основание за увеличаване на ставката на приложимото понастоящем спрямо него антидъмпингово мито или алтернативно, че не е налице достатъчно правно основание за предложеното от Комисията увеличение на антидъмпинговите мита в такива големи размери.

               (51)

               Комисията отхвърли това твърдение. Правното основание за изменението на действащите мерки е член 12, параграф 3 от основния регламент, съгласно който размерът на антидъмпинговото мито не надвишава двойния размер на първоначално наложеното мито. Този производител не оказа съдействие по време на настоящото разследване и поради това по принцип спрямо него следва да се прилага остатъчното мито. Въпреки това, съгласно член 12, параграф 3 от основния регламент, както беше посочено в съображение 48 по-горе, ставката на неговото ново антидъмпингово мито се определя на равнището на двукратният размер на приложимия понастоящем марж на вредата, от който бе приспаднато приложимото изравнително мито.

               (52)

               Преизчислената ставка на антидъмпинговото мито, което се прилага преди обмитяване към нетната цена франко граница на Съюза, е, както следва:

                           Дружество

                           Нов дъмпингов марж

                           Нов марж на вредата

                           Горна граница съгласно член 12, параграф 3 от основния регламент (вж. съображение 45)

                           Изравнително мито
                           (без промяна)

                           Преизчислено окончателно антидъмпингово мито

                           Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                           122,4 %

                           112,5 %

                           84,2 %

                           12,8 %

                           71,4 %

                           Xinyi PV Products (Anhui) Holdings Ltd

                           122,2 %

                           107,0 %

                           78,6 %

                           3,2 %

                           75,4 %

                           Zhejiang Hehe Photovoltaic Glass Technology Co., Ltd

                           122,4 %

                           112,5 %

                           52,4 %

                           17,1 %

                           35,3 %

                           Henan Yuhua New Material Co., Ltd

                           122,4 %

                           112,5 %

                           34,2 %

                           16,7 %

                           17,5 %

                           Wuxi Haida Safety Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Avic Sanxin Sol-Glass Co. Ltd and Avic (Hainan) Special Glass Material Co., Ltd

                           122,4 %

                           112,5 %

                           73 %

                           12,4 %

                           60,6 %

                           Dongguan CSG Solar Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Novatech Glass Co., Ltd

                           122,4 %

                           112,5 %

                           73 %

                           12,4 %

                           60,6 %

                           Pilkington Solar Taicang, Limited

                           122,4 %

                           112,0 %

                           73 %

                           12,4 %

                           60,6 %

                           Henan Ancai Hi-Tech Co., Ltd

                           122,4 %

                           112,5 %

                           73 %

                           17,1 %

                           55,9 %

                           Henan Succeed Photovoltaic Materials Corporation

                           122,4 %

                           112,5 %

                           73 %

                           17,1 %

                           55,9 %

                           Zibo Jinxing Glass Co., Ltd

                           122,4 %

                           112,5 %

                           73 %

                           17,1 %

                           55,9 %

                           Всички други дружества

                           122,4 %

                           112,5 %

                           84,2 %

                           17,1 %

                           67,1 %

               (53)

               Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕО) № 1225/2009,

         ПРИЕ НАСТОЯЩИЯ РЕГЛАМЕНТ:
   Член 1
   Член 1, параграф 2 от Регламент за изпълнение (ЕС) № 470/2014, изменен с Регламент за изпълнение (ЕС) 2015/588, се заменя със следното:

      „2.   Ставката на окончателното антидъмпингово мито, приложимо върху нетната цена франко границата на Съюза преди обмитяване, за продуктите, описани в параграф 1 и произведени от посочените по-долу дружества, е следната:

                  Дружество

                  Окончателно антидъмпингово мито

                  Допълнителен код по ТАРИК

                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                  71,4 %

                  B945

                  Xinyi PV Products (Anhui) Holdings Ltd

                  75,4 %

                  B943

                  Zhejiang Hehe Photovoltaic Glass Technology Co., Ltd

                  35,3 %

                  B944

                  Henan Yuhua New Material Co., Ltd

                  17,5 %

                  B946

                  Henan Ancai Hi-Tech Co., Ltd

                  55,9 %

                  B947

                  Henan Succeed Photovoltaic Materials Corporation

                  55,9 %

                  B948

                  Avic Sanxin Sol-Glass Co. Ltd and Avic (Hainan) Special Glass Material Co., Ltd

                  60,6 %

                  B949

                  Wuxi Haida Safety Glass Co., Ltd

                  60,6 %

                  B950

                  Dongguan CSG Solar Glass Co., Ltd

                  60,6 %

                  B951

                  Pilkington Solar Taicang, Limited

                  60,6 %

                  B952

                  Zibo Jinxing Glass Co., Ltd

                  55,9 %

                  B953

                  Novatech Glass Co., Ltd

                  60,6 %

                  B954

                  Всички други дружества

                  67,1 %

                  B999“

   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко в държавите членки в съответствие с Договорите.
      Съставено в Брюксел на 13 август 2015 година.

            За Комисията

            Председател

         Jean-Claude JUNCKER

      (1)  ОВ L 343, 22.12.2009 г., стр. 51.

      (2)  Регламент за изпълнение (ЕС) № 470/2014 на Комисията от 13 май 2014 г. за налагане на окончателно антидъмпингово мито и окончателно събиране на временното мито, наложено върху вноса на слънцезащитно стъкло с произход от Китайската народна република (ОВ L 142, 14.5.2014 г., стр. 1).

      (3)  Регламент за изпълнение (ЕС) 2015/588 на Комисията от 14 април 2015 г. за изменение на Регламент за изпълнение (ЕС) № 470/2014 за налагане на окончателно антидъмпингово мито и окончателно събиране на временното мито, наложено върху вноса на слънцезащитно стъкло с произход от Китайската народна република (ОВ L 98, 15.4.2015 г., стр. 6).

      (4)  Регламент за изпълнение (ЕС) № 471/2014 на Комисията от 13 май 2014 г. за налагане на окончателно изравнително мито върху вноса на слънцезащитно стъкло с произход от Китайската народна република (ОВ L 142, 14.5.2014 г., стр. 23).

      (5)  ОВ C 457, 19.12.2014 г., стр. 9.


title: Регламент за изпълнение (ЕС) 2015/265 на Комисията от 18 февруари 2015 година за установяване на стандартни стойности при внос с цел определяне на входната цена на някои плодове и зеленчуци

text:
               19.2.2015

               BG

               Официален вестник на Европейския съюз

               L 45/13

         РЕГЛАМЕНТ ЗА ИЗПЪЛНЕНИЕ (ЕС) 2015/265 НА КОМИСИЯТА
   от 18 февруари 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 февруари 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  116,3

                  IL

                  80,8

                  MA

                  83,7

                  TR

                  107,8

                  ZZ

                  97,2

                  0707 00 05

                  EG

                  191,6

                  TR

                  185,9

                  ZZ

                  188,8

                  0709 93 10

                  MA

                  194,7

                  TR

                  222,2

                  ZZ

                  208,5

                  0805 10 20

                  EG

                  57,9

                  IL

                  70,0

                  MA

                  48,5

                  TN

                  49,9

                  TR

                  68,9

                  ZZ

                  59,0

                  0805 20 10

                  IL

                  132,4

                  MA

                  105,8

                  ZZ

                  119,1

                  0805 20 30, 0805 20 50, 0805 20 70, 0805 20 90

                  EG

                  93,4

                  IL

                  147,0

                  JM

                  118,8

                  MA

                  116,4

                  TR

                  74,7

                  US

                  129,6

                  ZZ

                  113,3

                  0805 50 10

                  EG

                  41,2

                  TR

                  55,8

                  ZZ

                  48,5

                  0808 10 80

                  BR

                  68,9

                  CL

                  94,8

                  US

                  171,0

                  ZZ

                  111,6

                  0808 30 90

                  CL

                  180,7

                  CN

                  72,3

                  ZA

                  91,0

                  ZZ

                  114,7

         (1)  Номенклатура на държавите, определена с Регламент (ЕО) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 841/2012 на Комисията от 18 септември 2012 година за разрешаване на Lactobacillus plantarum (NCIMB 41028) и Lactobacillus plantarum (NCIMB 30148) като фуражни добавки за всички животински видове  текст от значение за ЕИП

text:
               19.9.2012

               BG

               Официален вестник на Европейския съюз

               L 252/17

         РЕГЛАМЕНТ ЗА ИЗПЪЛНЕНИЕ (ЕС) № 841/2012 НА КОМИСИЯТА
   от 18 септември 2012 година
   за разрешаване на Lactobacillus plantarum (NCIMB 41028) и Lactobacillus plantarum (NCIMB 30148) като фуражни добавки за всички животински видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване и се уреждат основанията и процедурите за издаване на разрешително. В член 10, параграф 7 от Регламент (ЕО) № 1831/2003 във връзка с член 10, параграфи 1—4 от него са установени специални разпоредби за оценка на продуктите, използвани в Съюза като добавки за силаж към датата, на която е станал приложим посоченият регламент.

               (2)

               В съответствие с член 10, параграф 1, буква б) и член 7 от Регламент (ЕО) № 1831/2003 микроорганизмите Lactobacillus plantarum (NCIMB 41028) и Lactobacillus plantarum (NCIMB 30148) бяха включени в Регистъра на фуражните добавки на Общността като съществуващи продукти, принадлежащи към функционалната група на добавките за силаж, за всички животински видове.

               (3)

               Съгласно член 10, параграф 2 от Регламент (ЕО) № 1831/2003 във връзка с член 7 от него бяха подадени заявления за разрешаване на микроорганизмите Lactobacillus plantarum (NCIMB 41028) и Lactobacillus plantarum (NCIMB 30148) като фуражни добавки за всички животински видове с искане добавките да се включат в категорията „технологични добавки“ и във функционалната група „добавки за силаж“. Тези заявления бяха придружени от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               Заявленията се отнасят до разрешаването на микроорганизмите Lactobacillus plantarum (NCIMB 41028) и Lactobacillus plantarum (NCIMB 30148) като фуражни добавки за всички животински видове, които трябва да се включат в категорията „технологични добавки“.

               (5)

               Европейският орган за безопасност на храните („Органът“) заключи в становището си от 13 декември 2011 г. (2), че при предложените условия на употреба микроорганизмите Lactobacillus plantarum (NCIMB 41028) и Lactobacillus plantarum (NCIMB 30148) не оказват неблагоприятно въздействие върху здравето на животните и хората или върху околната среда и че могат да подобрят производството на силаж от всички фуражи, като увеличат запазеното сухо вещество и намалят загубата на протеин. Също така Органът провери доклада относно метода за анализ на фуражните добавки във фуражите, който представи референтната лаборатория, определена с Регламент (ЕО) № 1831/2003.

               (6)

               При оценката на микроорганизмите Lactobacillus plantarum (NCIMB 41028) и Lactobacillus plantarum (NCIMB 30148) се установи, че са изпълнени условията за разрешителното, предвидени в член 5 от Регламент (ЕО) № 1831/2003. Поради това употребата на тези микроорганизми следва да бъде разрешена съгласно указаното в приложението към настоящия регламент.

               (7)

               Тъй като се внасят изменения в условията за разрешителното за микроорганизмите Lactobacillus plantarum (NCIMB 41028) и Lactobacillus plantarum (NCIMB 30148) и няма преки непосредствени последици за безопасността, следва да се предвиди разумен период преди влизането в сила на разрешителното, за да се даде възможност на заинтересованите страни да предприемат необходимото с оглед на новите изисквания, произтичащи от разрешителното. Освен това е целесъобразно да се предвиди преходен период за изчерпването на наличностите от тези микроорганизми и от съдържащите ги фуражи.

               (8)

               Твърде сложно е за операторите да адаптират многократно и бързо етикетите на фуражите, съдържащи различни добавки, които са последователно разрешени съгласно процедурата по член 10, параграф 2 от Регламент (ЕО) № 1831/2003 и за които трябва да се спазват новите правила за етикетиране. Поради това е целесъобразно да се намали административната тежест за операторите, като се предвиди известен период от време с оглед на плавната промяна по отношение на етикетирането.

               (9)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се посоченият в приложение I микроорганизъм, принадлежащ към категорията „технологични добавки“ и функционалната група „добавки за силаж“, като добавка при храненето на животните при спазване на определените в същото приложение условия.
   Член 2
   Разрешава се посоченият в приложение II микроорганизъм, принадлежащ към категорията „технологични добавки“ и функционалната група „добавки за силаж“, като добавка при храненето на животните при спазване на определените в същото приложение условия.
   Член 3
   Изисквания към етикетирането
   Фуражите, които съдържат микроорганизмите, посочени в членове 1 и 2, се етикетират в съответствие с настоящия регламент най-късно до 19 май 2013 г.
   Същевременно фуражите, съдържащи микроорганизмите, посочени в членове 1 и 2, които са били етикетирани съгласно предишните условия за разрешителното преди 19 май 2013 г., може да продължат да се пускат на пазара до изчерпване на наличностите.
   Член 4
   Преходни мерки
   Наличностите от микроорганизмите, посочени в членове 1 и 2, и от фуражите, които ги съдържат, съществуващи към датата на влизане в сила на настоящия регламент, може да продължат да се пускат на пазара и използват при спазване на предишните условията за разрешителното до изчерпване на количествата.
   Член 5
   Настоящият регламент влиза в сила на 19 ноември 2012 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 септември 2012 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ) 2012 г.; 10(1):2529.

      ПРИЛОЖЕНИЕ I

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, метод за анализ

                  Вид или категория животни

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  CFU/kg пресен материал

                     Категория: технологични добавки. Функционална група: добавки за силаж

                  1k20713

                  —

                     Lactobacillus plantarum

                  (NCIMB 41028)

                                 Състав на добавката

                              Препарат от Lactobacillus plantarum NCIMB 41028 с минимално съдържание от 7 × 1010 CFU/g добавка

                                 Характеристика на активното вещество

                                 Lactobacillus plantarum NCIMB 41028

                                 Метод за анализ
                                  (1)

                                          Преброяване във фуражната добавка: метод чрез разстилане върху пластина (EN 15787)

                                          Идентификация: пулсова гел електрофореза (PFGE)

                  Всички животински видове

                  —

                  —

                  —

                              1.

                              В упътването за употреба на добавката и премикса да се посочат температурата на съхранение и срокът на съхранение.

                              2.

                              Минимална доза на добавката, когато не се използва в комбинация с други микроорганизми като добавка за силаж: 1 × 109 CFU/kg пресен материал.

                              3.

                              Мерки за безопасност: препоръчително е да се използват средства за дихателна защита и ръкавици по време на работа.

                  19 ноември 2022 г.

         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.

      ПРИЛОЖЕНИЕ II

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, метод за анализ

                  Вид или категория животни

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  CFU/kg пресен материал

                     Категория: технологични добавки. Функционална група: добавки за силаж

                  1k20714

                  —

                     Lactobacillus plantarum

                  (NCIMB 30148)

                                 Състав на добавката

                              Препарат от Lactobacillus plantarum NCIMB 30148 с минимално съдържание от 7 × 1010 CFU/g добавка

                                 Характеристика на активното вещество

                                 Lactobacillus plantarum NCIMB 30148

                                 Метод за анализ
                                  (1)

                                          Преброяване във фуражната добавка: метод чрез разстилане върху пластина (EN 15787)

                                          Идентификация: пулсова гел електрофореза (PFGE)

                  Всички животински видове

                  —

                  —

                  —

                              1.

                              В упътването за употреба на добавката и премикса да се посочат температурата на съхранение и срокът на съхранение.

                              2.

                              Минимална доза на добавката, когато не се използва в комбинация с други микроорганизми като добавка за силаж: 1 × 109 CFU/kg пресен материал.

                              3.

                              Мерки за безопасност: препоръчително е да се използват средства за дихателна защита и ръкавици по време на работа.

                  19 ноември 2022 г.

         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.


title: Регламент за изпълнение (ЕС) 2015/2032 на Комисията от 13 ноември 2015 година за изменение на Регламент за изпълнение (ЕС) 2015/1089 по отношение на бюджетните тавани за 2015 г., приложими към някои схеми за директно подпомагане за Обединеното кралство

text:
               14.11.2015

               BG

               Официален вестник на Европейския съюз

               L 298/6

         РЕГЛАМЕНТ ЗА ИЗПЪЛНЕНИЕ (ЕС) 2015/2032 НА КОМИСИЯТА
   от 13 ноември 2015 година
   за изменение на Регламент за изпълнение (ЕС) 2015/1089 по отношение на бюджетните тавани за 2015 г., приложими към някои схеми за директно подпомагане за Обединеното кралство
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (1), и по-специално член 22, параграф 1, член 42, параграф 2 и член 51, параграф 4 от него,
   като има предвид, че:

               (1)

               С Регламент за изпълнение (ЕС) 2015/1089 на Комисията (2) бяха определени годишни национални тавани за съответните мерки за директни плащания през 2015 г.

               (2)

               В Обединеното кралство законодателството за прилагане на правилата на Съюза относно преките плащания в Уелс е било отменено с разпореждане на национален съд. Вследствие на това Обединеното кралство прие нови решения за прилагането на директните плащания в Уелс и ги съобщи на Комисията. Макар да е задължение на Обединеното кралство да гарантира, че тези нови решения са в съответствие с приложимата правна рамка и с общите принципи на правото на Съюза, е целесъобразно тези нови решения да бъдат взети предвид. В частност, тъй като те засягат изчисляването на годишните национални тавани за 2015 г. за схемата за основно плащане и плащането за млади земеделски стопани за Обединеното кралство, уместно е тези тавани да бъдат съответно изменени. Освен това, въз основа на посочените решения, е уместно да се определи таван за преразпределителното плащане за 2015 г. за Обединеното кралство.

               (3)

               Поради това Регламент за изпълнение (ЕС) 2015/1089 следва да бъде съответно изменен.

               (4)

               Схемите за директно подпомагане за 2015 г., предвидени в Регламент (ЕС) № 1307/2013, започнаха да се прилагат на 1 януари 2015 г. С оглед на съгласуваността между приложимостта на посочения регламент за референтната 2015 година и приложимостта на съответните бюджетни тавани настоящият регламент следва да се прилага от същата дата.

               (5)

               Мерките, предвидени в настоящия регламент, са в съответствие със становището на Комитета за директните плащания,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) 2015/1089
   Приложението към Регламент за изпълнение (ЕС) 2015/1089 се изменя в съответствие с приложението към настоящия регламент.
   Член 2
   Влизане в сила и прилагане
   Настоящият регламент влиза в сила в деня след деня на публикуването му в Официален вестник на Европейския съюз.
   Той се прилага от 1 януари 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 ноември 2015 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 608.

      (2)  Регламент за изпълнение (ЕС) 2015/1089 на Комисията от 6 юли 2015 г. за установяване на бюджетни тавани за 2015 г., приложими към някои схеми за директно подпомагане, предвидени в Регламент (ЕС) № 1307/2013 на Европейския парламент и на Съвета, и за определяне на дела на специалния резерв за разминирана земя за Хърватия (ОВ L 176, 6.7.2015 г., стр. 29).

      ПРИЛОЖЕНИЕ
      Приложението към Регламент за изпълнение (ЕС) 2015/1089 се изменя, както следва:

                  1)

                  В точка I текстът за Обединеното кралство се заменя със следния текст:

                              „Обединено кралство

                              2 100 795“

                  2)

                  В точка III се добавя следният текст за Обединеното кралство:

                              „Обединено кралство

                              16 134“

                  3)

                  В точка VI текстът за Обединеното кралство се заменя със следния текст:

                              „Обединено кралство

                              51 798“


title: Регламент за изпълнение (ЕС) № 1079/2014 на Комисията от 14 октомври 2014 година за определяне на лихвените проценти за отчетната 2015 година на ЕФГЗ, които да се прилагат за изчисляване на разходите за финансиране на интервенционните мерки, обхващащи закупуване, съхранение и пласмент на запасите

text:
               15.10.2014

               BG

               Официален вестник на Европейския съюз

               L 297/7

         РЕГЛАМЕНТ ЗА ИЗПЪЛНЕНИЕ (ЕС) № 1079/2014 НА КОМИСИЯТА
   от 14 октомври 2014 година
   за определяне на лихвените проценти за отчетната 2015 година на ЕФГЗ, които да се прилагат за изчисляване на разходите за финансиране на интервенционните мерки, обхващащи закупуване, съхранение и пласмент на запасите
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 20, параграфи 1 и 4 от него,
   след консултации с Комитета по земеделските фондове,
   като има предвид, че:

               (1)

               В член 3, параграф 1, буква а) от Делегиран регламент (ЕС) № 906/2014 на Комисията (2) се посочва, че разходите за финансиране, направени от държавите членки за набиране на средства за закупуване на продукти, се определят в съответствие с методите, посочени в приложение I към същия регламент.

               (2)

               В точка I.1 от приложение I към Делегиран регламент (ЕС) № 906/2014 се посочва, че въпросните разходи за финансиране се изчисляват въз основа на единен лихвен процент за Съюза, който се определя от Комисията в началото на всяка отчетна година. Този лихвен процент съответства на средната стойност на срочните лихвени проценти Euribor за 3 месеца и 12 месеца, регистрирани през шестте месеца преди нотификацията от държавите членки, предвидена в точка I.2, първа алинея от същото приложение, с тегло съответно една трета и две трети.

               (3)

               Освен това съгласно точка I.2, втора алинея от приложение I към Делегиран регламент (ЕС) № 906/2014 при липсата на нотификация от държава членка във вида и срока, посочени в първа алинея от същата точка, се смята, че платимият лихвен процент за тази държава членка е 0 %. Ако дадена държава членка декларира, че не е имала никакви лихвени разходи, тъй като през референтния период не е имала селскостопански продукти в публични складове, Комисията определя посочения лихвен процент в съответствие с трета алинея от същата точка.

               (4)

               Съгласно точка I.3 от приложение I към Делегиран регламент (ЕС) № 906/2014 лихвеният процент, определен въз основа на точка I.2 от посоченото приложение, се сравнява с единния лихвен процент, определен въз основа на точка I.1 от същото приложение. Приложимият за всяка държава лихвен процент е по-ниският от тези два лихвени процента.

               (5)

               Тъй като през шестмесечния референтен период март — август 2014 г. нямаше селскостопански продукти в публични складове, от държавите членки не беше поискано да направят нотификации по точка I.2, първа алинея от приложение I към Делегиран регламент (ЕС) № 906/2014.

               (6)

               Лихвените проценти, приложими за отчетната 2015 година на ЕФГЗ, следва да се определят, като се вземат предвид тези различни фактори,

         ПРИЕ НАСТОЯЩИЯ РЕГЛАМЕНТ:
   Член 1
   Лихвените проценти, предвидени в приложение I към Делегиран регламент (ЕС) № 906/2014 в съответствие с член 3, параграф 1, буква а) от същия регламент, за разходите за финансиране, направени от държавите членки за набиране на средства за закупуване на продукти, осчетоводяеми за отчетната 2015 година на Европейския фонд за гарантиране на земеделието (ЕФГЗ), възлизат на единния лихвен процент в размер на 0,4 %.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   Той се прилага от 1 октомври 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 октомври 2014 година.

            За Комисията

            Председател

         José Manuel BARROSO

      (1)  ОВ L 347, 20.12.2013 г., стр. 549.

      (2)  Делегиран регламент (ЕС) № 906/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на разходи за публична интервенция (ОВ L 255, 28.8.2014 г., стр. 1).